RESOLUCIÓN do 23 de xuño de 1997, da Dirección Xeral de Universidades e Investigación, pola que se resolve o concurso público para a concesión de bolsas para actualización do profesorado respecto da materia que imparten e axudas para a formación de profesorado en novas titulacións, convocadas nos anexos I e II á Orde do 31 de xaneiro de 1997 (DOG do 27 de febreiro) pola que se convocan e aproban as bases polas que se rexerán as convocatorias de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/07/1997

A Orde do 31 de xaneiro de 1997 (DOG do 27 de febreiro), pola que se convocan e aproban as bases que rexerán as convocatorias de bolsas e axudas de apoio á formación e actualización do profesorado universitario prevé, respectivamente, nos seus anexos I e II, a concesión de bolsas para actualización do profesorado respecto da materia que imparte e de axudas para a formación de profesores en novas titulacións.
Na súa virtude, de acordo co establecido nas bases da convocatoria e atendendo á proposta elaborada pola Comisión de Selección de Política Científica creada polo Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 30 de xaneiro de 1997 (DOG do 13 de febreiro), esta dirección xeral,
RESOLVE:
Primeiro.-Concederlles unha bolsa para actualización do profesorado respecto da materia que imparten ás persoas que se relacionan no anexo á presente resolución, para realizar unha estadía no centro que se sinala, durante o período que se especifica e na contía que se indica en cada caso.
Segundo.-Declarar deserto o concurso correspondente á concesión de axudas para a formación de profesores en novas titulacións, por non axustarse as solicitudes recibidas ós requisitos esixidos nas bases da convocatoria e ter decaído os interesados
no seu dereito ó transcorre-los prazos legais para emenda-las súas solicitudes.
Terceiro.-Os pagamentos das bolsas ás que se refire o apartado primeiro faranse de acordo co establecido nas respectivas bases da convocatoria (punto I.3).
Cuarto.-A inobservancia por parte dos beneficiarios de calquera das bases establecidas na orde de convocatoria do 31 de xaneiro de 1997, suporá a perda do dereito a percibi-la subvención correspondente.
Quinto.-Contra a presente resolución os interesados poderán interpoñer recurso ordinario perante
o conselleiro de Educación e Ordenación Universitaria no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de xuño de 1997.
José Manuel Touriñán López
Director xeral de Universidades e Investigación
ANEXO
Bolseiro
Lugar
Duración
(meses)
Contía
mensual
Axuda
institucional
Contía
total
Ferreiro Galguera, Juan
Universidade Complutense de Madrid (Facultade de Dereito)
1
100.000
50.000
150.000
Hernández Ibáñez, Luis Antonio
Escola Politécnica Federal de Zürich (Suiza)
1
150.000
80.000
230.000
Requejo Losada, M. Carolina
University of Central Lancashire-Preston (Reino Unido)
1
150.000
80.000
230.000
Rodríguez Casal, Antón Abel
College de Francia (París)
2
150.000
80.000
380.000
5180